CONSILIUL LOCAL AL MUNICIPIULUI CRAIOVA

HOTĂRÂREA NR.203

          Consiliul Local al Municipiului Craiova, întrunit în şedinţa ordinară din data de 26.03.2009.


Având în vedere raportul nr. 91/13.03.2009 întocmit de Consilierii municipali Bianca Predescu şi Pavel Badea prin care se propune atribuirea denumirii de „Ion Constantinescu” Sălii de sport a „Sport Club Municipal Craiova”, de pe lângă Consiliul Local al Municipiului Craiova, situată în Craiova, str. Brestei nr.2k, Avizul nr. 5/25.03.2009 al Comisiei de atribuire de denumiri a judeţului Dolj şi rapoartele comisiilor de specialitate ale Consiliului Local al Municipiului Craiova nr.101, 103, 104, 105, 106/2009;
        
În conformitate cu art.2 lit.d. şi art.3 alin.1 din Ordonanţa Guvernului nr.63/2002 aprobată prin Legea nr.48/2003, modificată şi republicată, privind atribuirea sau schimbarea de denumiri ;
        
În temeiul art.36 alin.5 lit.d coroborat cu art.45 alin.1 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se atribuie denumirea de „Sala Sporturilor Ion Constantinescu” sălii de  sport a „Sport Club Municipal Craiova”, de pe lângă Consiliul Local al Municipiului Craiova, situată în Craiova, str. Brestei nr. 2. 

Art.2.  Pe data adoptării prezentei hotărâri îşi încetează efectele orice dispoziţii contrare.  

        Art.3. Primarul Municipiului Craiova, prin aparatul de specialitate: Serviciul Administraţie Publică Locală,  Direcţia Urbanism şi Amenajarea Teritoriului şi Direcţia Patrimoniu şi Sport Club Municipal Craiova  vor duce la îndeplinire prevederile prezentei hotărâri.  

